Som syvårig mistede Marie-Suzanne sin far, der var juveler. Da hun var 11, døde også hendes mor, og hun flyttede ind hos slægtninge. Arven efter faderen gav hende mulighed for selv at vælge et erhverv. Hun benyttede muligheden til at lære at male. Hun studerede hos [[Quentin de La Tour]] (1704-1788), men det var især i [[atelier]]et hos [[Joseph-Marie Vien]] (1716-1809), at hun følte sig rigtig velkommen. I dette atelier mødte hun allerede i [[1752]] den svenske maler [[Alexander Roslin]]. De to forelskede sig i hinanden, men Marie-Suzannes formynder kunne ikke acceptere denne udlænding, der var [[protestant]], som hendes ægtemand. Så parret måtte vente længe, før de kunne gifte sig den [[8. januar]] [[1759]]. De fik tre døtre og tre sønner, hvoraf to døtre og to sønner nåede voksenalder.
Historie Maleri Organisationer